ভারতীয় শিবিরে চালু হচ্ছে ব্রঙ্কো টেস্ট, তা নিয়ে শুরু বিতর্ক!

ওয়েব ডেস্ক : এশিয়া কাপের আগে ভারতীয় ক্রিকেটারদের জন্য চালু হচ্ছে ব্রঙ্কো টেস্ট (Bronco Test)। যা নিয়ে শুরু হয়েছে জোর বিতর্ক। এ নিয়ে অনেক ক্রিকেটার দাবি করেছেন, এই টেস্টের ফলে চোট পেতে পারেন ক্রিকেটাররা। পাশপাশি, এই টেস্টের কারণে চাপ পড়ে শরীরের উপরেও।

মূলত, এই ব্রঙ্কো টেস্ট হল এক ধরণের ফিটনেস টেস্ট। যেখানে ২০, ৪০ ও ৬০ মিটারের স্প্রিন্ট দিতে হয় খেলোয়াড়দের। সবকিছু মিলিয়ে মোট ১২০০ মিটার দৌড়তে হয়। জানা যাচ্ছে ইন্ডিয়া টিমের নতুন ফিজিক্যাল ট্রেনার আর্দিয়ান লারু এই টেস্ট চালু করেছেন। এই ফিটনেস টেস্ট ,সাধারণত ফুটবল ও রাগবির ক্ষেত্রে ব্যবহার করা হয়ে থাকে।

আরও খবর : অবসরের পর ফের বড় সিদ্ধান্ত! বিদেশি লিগে খেলতে যাচ্ছেন অশ্বিন?

এ নিয়ে ভারতের প্রাক্তন ক্রিকেটার রবিচন্দ্রন অশ্বিন (Ravichandran Ashwin) বলেছেন, “একজন খেলোয়াড় হিসেবে আমি শুধু কিছু প্রশ্ন তুলতে চাই। আমি সত্যিই কিছু ধারাবাহিকতা চাই। সেটা দেওয়া গুরুত্বপূর্ণ। যখন একজন নতুন প্রশিক্ষক আসবেন, তখন তাকে বিদায়ী প্রশিক্ষকের সঙ্গে ছয় মাস থেকে এক বছর কাজ করে দায়িত্ব হস্তান্তর করতে হবে। যেটা কাজ করছে, সেটা পরিবর্তন করার কোন প্রয়োজন নেই। যদি কিছু কাজ করছে, তাহলে সেটা নিয়ে আলোচনা করে তারপর পরিবর্তন করতে হবে।”

তিনি আরও বলেছেন, “যখন প্রশিক্ষদের পরিবর্তন করা হয় তখন পরীক্ষার পদ্ধতিও পরিবর্তিত হয়। যখন এটি ঘটে, তখন খেলোয়াড়দের অনেক সমস্যার মধ্য দিয়ে যেতে হয়। যদি আপনি প্রশিক্ষণ পরিকল্পনা পরিবর্তন করতে থাকেন, তাহলে খেলোয়াড়দের জন্য এটি কার্যত খুব কঠিন হয়ে পড়ে। অনেক ক্ষেত্রে, এটি আঘাতের কারণও হতে পারে।”

এ নিয়ে দক্ষিণ আফ্রিকার ক্রিকেটার এবি ডে ভিলিয়ার্স বলেছেন, এই টেস্ট সহজ নয়। আমি জীবনে অনেকবার এই পরীক্ষা দিয়েছি। আমি জানি, ফুসফুসে অসম্ভব চাপ নিতে হয়। অন্যদিকে এ নিয়ে ভারতের প্রাক্তন ক্রিকেটার মনোজ তিওয়ারি (Manoj Tiwari) বিস্ফোরক দাবি করে বলেছেন, এই টেস্টের মূল লক্ষ্য হল রোহিত শর্মাকে (Rohit Sharma) ভবিষ্যতে দলে রাখা কঠিন করে তোলা।

দেখুন অন্য খবর :